Hm. Mõnikord on tõesti huvitav elu eemalt jälgida. Mitte tingimata tore või vahva, aga huvitav.  Tegelen siin kirikuasjadega - märksõnaks laagrite korraldamine. Ja juba päris  pikka aega kurdetakse laste arvu ja üleüldise huvi langemise üle pühapäevakoolides. (ja ei - ma ei alusta   teemat!) Aga millest me räägime, kui samal ajal langeb huvi ja huvitatute arv ka nt. rollimängurite ja larparite seas? Dragoni foorumis on värskemad postitused kuupäevaga juuni algus, suurem osa aga lõpeb kuhugi 2010 aasta lõppu. Nö. "algusaegade" tegijad on ammu suureks ja välja kasvanud ning tegelevad oma igapäevaste "mõistlike" tegevustega. Uusi noori aga  näib, et pole piisavalt juurde tulnud. Ma ise külastasin seda foorumit viimati vist üle aasta tagasi. Seetõttu sain alles täna lugeda nt Uru ametlikust kinnipanemisest (mis on tegelikult ju iidvana lugu juba!). Samal ajal aga kuulen siit-sealt igasuguste kaasaegsete Avatud Noortekeskuste avamisest, renoveerimisest, loomisest... Kellele?  See kõik on muidugi lihtsalt üks näide, minu inforuum, milles mina liigun.    Kogu olukord muidugi võimaldaks tervet loengut teemal, on ju näha igasuguse  huvi/teotahte/elujõu langemist kogu ühiskonnas, kõigil elualadel. Ainult et raske on panna näppu mingile kindlale kohale ja osutada: näe, siin on peapõhjus ja süüdlane. Mis on tinginud selle üldühiskondliku mõttelaiskuse/mugavuse/mandumise? Samal näib olevat vaid üks jätkuvalt populaarne teema, millest aina räägitakse, millega muudkui tegeletakse, ent mis samas näib kõiki olevat välja kurnanud - see on raha. Ja kuna meie ühiskonnas raha=töö, siis piirnebki enamus seltskondlikke vestlusi juba viimase paari aasta  jooksul nende kahe mõistega. Kellel on, ja kellel pole, ikka on mure ja häda. Millegi muu jaoks pole kellelgi enam võhma. Keegi ei taha, ei viitsi, ei jaksa. Ei noored ega täiskasvanud. Vanadest rääkimata, neil pole enma tervistki, hää kui elus püsivad. Ja mina olen täiesti üks nende kõigi hulgast.  Ja ma   uskumast seda maailmavallutuslikku vaimu orjastamise plaani teatud rahvusgrupi poolt, hoolimata sellest, et mulle saadetud infokillu tõttu olen hakanud  märkama asju, millest varem mööda vaatasin...  Ebameeldiv.